Geldskieter glo met Sassa-kaarte, ID's betrap | Maroela Media
'n Geldskieter van Matolesville in Roodepoort, Johannesburg, is by 'n Absa-kitsbank in die middestad van Roodepoort in hegtenis geneem nadat sy met 46 Sassa-kaarte, R12 748 in kontant en 49 identiteitsdokumente betrap is.
"Die vrou word tans by die Roodepoort-polisiestasie aangehou en sal Maandag in die Roodepoort-landdroshof verskyn vir haar aansoek om borgtog," het die Suid-Afrikaanse Agentskap vir Maatskaplike Sekerheid (Sassa) in 'n verklaring gesê.
"Ons doen 'n beroep op die publiek om bedag te wees en hul Sassa-kaarte en persoonlike kodes veilig te hou en nie met enigiemand te deel nie. Hou ook in gedagte dat dit onwettig is om jou Sassa-kaart vir enige geldskieter te gee in ruil vir 'n lening."
Dit gaan orals so die oumense word uitgebuit
Ek Weet van n man hier by ins rond wat die mense skuld gee en hy hou al die kaarte by hom. Betaaldag trek hy die geld en gee hulle n toelae?
Waar meld mens hierdie onwettige praktyke aan? Ek weet van iemand wat dit ook doen.
SASSA het 'n annonieme lyn waar dit aangemeld kan word so niekan jy dir annoniem aanmeld by die SAP se Stopmisdaad. Hierdie geldskieters opereer onwettig en buit mense uit As jy weet meld dit aan.